Καρολίνα του Μπράουνσβαϊγκ

Η **Καρολίνα** (γερμ. *Caroline von Braunschweig-Wolfenbüttel*, 17 Μαΐου 1768 - 7 Αυγούστου 1821) του Οίκου του Μπάρουνσβαϊγκ-Μπέβερν ήταν πριγκίπισσα του Μπράουνσβαϊγκ-Βολφενμπύττελ και μετέπειτα βασίλισσα του Ηνωμένου Βασιλείου ως σύζυγος του Γεωργίου Δ΄ του Ηνωμένου Βασιλείου.

## Πρώιμα χρόνια
Η *Καρολίνα Αμαλία Ελισάβετ* γεννήθηκε στις 17 Μαΐου 1768 στο Δουκάτο του Μπράουνσβαϊγκ-Βολφενμπύττελ. Ήταν κόρη του Κάρολου Γουλιέλμου του Μπράουνσβαϊγκ-Βολφενμπύττελ και της Αυγούστας της Μεγάλης Βρετανίας, τη μεγαλύτερης αδελφής του Γεωργίου Γ΄.

Το 1794 η Καρολίνα και ο εξάφελφός της Γεώργιος, Πρίγκιπας της Ουαλίας, αρραβωνιάστηκαν. Δεν είχαν συναντηθεί ποτέ πριν- ο Γεώργιος είχε συμφωνήσει να τη νυμφευτεί, επειδή ήταν σε μεγάλο βαθμό χρεωμένος και αν συνήπτε γάμο με την επιλεγμένη πριγκίπισσα, το Κοινοβούλιο θα αύξανε το επίδομά του.

Η Καρολίνα και ο Γεώργιος παντρεύτηκαν στις 8 Απριλίου 1795 στο Βασιλικό Παρεκκλήσιο του Ανακτόρου του Αγίου Ιακώβου στο Λονδίνο. Στην τελετή ο Γεώργιος ήταν μεθυσμένος. Θεώρησε την Καρολίνα μη ελκυστική και κακής υγιεινής, και είπε στον Κόμη του Μάλμσμπερυ ότι υποψιάστηκε ότι δεν ήταν παρθένα όταν την παντρεύτηκε. Αυτό φυσικά δεν ίσχυε. Ο Γεώργιος είχε ήδη νυμφευτεί μυστικά τη Μαρία Φιτζχέρμπερτ. Ωστόσο, ο γάμος του με την Φίτζχερμπερτ παραβίασε τον Νόμο περί Βασιλικών Γάμων του 1772, και συνεπώς δεν ήταν νομικά έγκυρος. 

Εννέα μήνες μετά τον γάμο η Καρολίνα γέννησε την Καρλόττα, το μοναδικό νόμιμο παιδί του Γεωργίου, στην Οικία Κάρλτον στις 7 Ιανουαρίου 1796. Η Καρλόττα ήταν η δεύτερη στη σειρά διαδοχής του βρετανικού θρόνου μετά τον πατέρα της. Μόλις τρεις ημέρες μετά τη γέννηση της Καρλόττας, ο Γεώργιος έκανε μια νέα διαθήκη. Άφησε όλη του την περιουσία στη "*Μαρία Φίτζχερμπερτ, τη σύζυγό μου*", ενώ στην Καρολίνα άφησε ένα σαλιγκάρι.

H Kαρολίνα είχε ταξιδέψει στη Νάπολη και είχε πάρει το μέρος του Ζοακίμ Μυρά, γαμπρού του αιώνιου εχθρού του Γεωργίου και της Αγγλίας, Ναπολέοντα Βοναπάρτη, και ο σύζυγός της ήθελε να τη χωρίσει, όμως το διαζύγιο εκείνη την εποχή ήταν δύσκολο. Από την αρχή του άτυχου γάμου τους ο πεθερός της την υποστήριζε, αντίθετα με την πεθερά της. 

Ο Γεώργιος προσπαθούσε να κρατά την κόρη του, Καρλόττα, μακριά από τη μητέρα της, με αποτέλεσμα εκείνη να παίρνει το μέρος της Καρολίνας. Όταν η Καρλόττα πέθανε μετά από επιπλοκές του τοκετού το 1817, ολόκληρο το έθνος πενθούσε, ενώ η Καρολίνα το έμαθε αργότερα από απεσταλμένο του Πάπα στην Ιταλία.

Η Καρολίνα δεν σχεδίαζε να επιστρέψει στην Αγγλία, αλλά άλλαξε γνώμη, όταν ο 81χρονος πεθερός της πέθανε τον Ιανουάριο του 1820 και νομικά ήταν η βασίλισσα. Ο Γεώργιος όμως ούτε καν στη τελετή τής στέψης του δεν της επέτρεψε να παρευρεθεί.

Πέθανε στο Μέγαρο Μπράντενμπουργκ στο Χάμμερσμιθ στις 10:25 μ.μ. στις 7 Αυγούστου 1821 στην ηλικία των 53 ετών. Οι γιατροί της πίστευαν ότι είχε εντερική απόφραξη, αλλά μπορεί να είχε και καρκίνο, ενώ υπήρξαν φήμες ότι είχε δηλητηριαστεί.

## Οικογένεια

Η Καρλόττα και ο Γεώργιος Δ΄ του Ηνωμένου Βασιλείου απέκτησαν ένα παιδί:

* Καρλόττα (1796 - 1817), Πριγκίπισσα της Ουαλίας, παντρεύτηκε το Λεοπόλδο της Σαξονίας-Κοβούργου & Ζάαλφελντ (μετέπειτα ''Λεοπόλδο Α΄ του Βελγίου''). Απέκτησαν έναν θνησιγενή γιο.


Αρχείο:CarolineOfBrunswick1795.jpg|Η νεαρή Καρολίνα λίγο πριν το γάμο της το 1795.
Αρχείο:Reception of princess Caroline Amalie of Brunswick at Carlton House, 1795.jpg|Υποδοχή της Καρολίνας από τον Γεώργιο στην Οικία Κάρλτον το 1795.
Αρχείο:George prince of Wales and Caroline of Brunswick wedding.jpg|Ο γάμος της Καρολίνας και του Γεωργίου το 1795.
Αρχείο:George IV wedding.jpg|Ο γάμος της Καρολίνας και του Γεωργίου το 1795.
Αρχείο:Dupont - Caroline of Brunswick, Princess of Wales.jpg|Η Πριγκίπισσα της Ουαλίας (1795-6).
Αρχείο:Caroline, Princess of Wales, 1798 by Sir Thomas Lawrence.jpg|Η Καρολίνα το 1798 σε πορτραίτο του Τόμας Λώρενς.
Αρχείο:Princess Charlotte of Wales and Duchess Caroline of Brunswick.jpg|Η Καρολίνα μαζί με την μονάκριβη κόρη της, Καρλόττα, σε πορτραίτο του Τόμας Λώρενς (1801).
Αρχείο:CarolineofBrunswick.jpg|Πορτραίτο της Καρολίνας.
Αρχείο:CarolineOfBrunswick big.jpg|Η Καρολίνα το 1804.

## Τίτλοι
*17 Μαΐου 1768 - 8 Απριλίου 1795: *Η Υψηλότητα* Πριγκίπισσα Καρόλινα, Δούκισσα του Μπράουνσβαϊγκ-Βολφενμπύττελ
*8 Απριλίου 1795 - 29 Ιανουαρίου 1820: *Η Βασιλική Υψηλότητα* Η Πριγκίπισσα της Ουαλίας
*29 Ιανουαρίου 1820 - 7 Αυγούστου 1821: *Η Μεγαλειότητα της* Η Βασίλισσα

## Παραπομπές

### Βιβλιογραφία
* Gardner, John. *Poetry and Popular Protest: Peterloo, Cato Street and the Queen Caroline Controversy* (2011)
* Halevy, Elie. *The Liberal Awakening 1815-1930* [A History of the English People In The Nineteenth Century - vol II] (1949) pp 84–106; brief narrative
* Laqueur, Thomas W. "The Queen Caroline Affair: Politics as Art in the Reign of George IV," *Journal of Modern History* (1982) 54#3 pp.&nbsp;417–466 in JSTOR
*Plowden, Alison (2005). *Caroline and Charlotte: Regency Scandals 1795–1821*. Stroud, Gloucestershire: Sutton Publishing. ISBN 0-7509-4173-1.
* Richardson, J. *The disastrous marriage: a study of George IV and Caroline of Brunswick* (1960) · 
*Robins, Jane (2006). *Rebel Queen: How the Trial of Caroline Brought England to the Brink of Revolution*. Simon & Schuster. ISBN 978-0-7434-7826-7.

## Εξωτερικοί σύνδεσμοι

*Pictures of Caroline of Brunswick from London's National Portrait Gallery
*

|-

Κατηγορία:Οίκος του Αννόβερου
Κατηγορία:Σύζυγοι Βρετανών μοναρχών
Κατηγορία:Βρετανίδες πριγκίπισσες
Κατηγορία:Βρετανίδες δούκισσες
Κατηγορία:Διάδοχοι του Ανόβερου
Κατηγορία:Πριγκίπισσες της Γερμανίας
Κατηγορία:Πριγκίπισσες του Ανόβερου
Κατηγορία:Γερμανίδες δούκισσες
κατηγορία:Βασίλισσες του Ανόβερου